open-index/open-wikipedia-markdown huggingface dataset:
ஹரி கிருஷ்ண கோனார்

**ஹரி கிருஷ்ண கோனார்** (ஆகத்து 5 ,  1915 - சூலை 23, 1974 ) ,இந்திய மாநிலமான மேற்கு வங்காளத்தை சேர்ந்த அரசியல்வாதி ஆவார் .  இந்திய பொதுவுடமைக் கட்சி (மார்க்சிஸ்ட்) கட்சியைச் சேர்ந்த இவர் , அம்மாநிலத்தில் நிலச்சீர்திருத்தத்தை வடிவமைத்த சிற்பியாக கருதப்படுகிறார் .

## பிறப்பு , ஆரம்ப வாழ்க்கை
ஆகத்து 5 ,  1915  தேதி மேற்குவங்க மாநிலம், பர்துவான் மாவட்டம் கமர்காரியா எனும் கிராமத்தில் சரத் சந்திர கோனார் – சத்யபால் தேவி தம்பதியருக்கு மகனாகப் பிறந்தார் .ஒன்பதாம் வகுப்பு படித்துக் கொண்டிருந்த போதே இந்திய விடுதலைப் போராட்டத்தில் எழுச்சிமிக்க இயக்கங்களில் ஒன்றான ஒத்துழையாமை இயக்கத்தில் பங்கெடுத்தக் குற்றத்திற்காக ஆறு மாதம் சிறை தண்டனை பெற்றார்.விடுதலையாகி தொடர்ந்து நாட்டு விடுதலைப் போராட்டத்திலும், இவருடைய புரட்சிகரமான அரசியல் பணி காரணமாகவும் ஆங்கிலேய அரசால் அந்தமான் சிறையில் அடைக்கப்பட்டார். அந்த கொடுஞ் சிறையிலிருந்து 1938ம் ஆண்டு விடுதலையான பின்னர் , அவர்  இந்திய பொதுவுடமைக் கட்சியில் தன்னை இணைத்துக் கொண்டு குறிப்பாக பர்துவான் மாவட்டத்தில் விவசாயிகளை அணிதிரட்டுவதில் ஈடுபடுத்திக் கொண்டார்.

## அரசியல் வாழ்க்கை
கல்னா தொகுதியில் இருந்து  1957, 1962, 1967, 1969 and 1971ஆம் ஆண்டுகளில் சட்ட மன்ற உறுப்பினராகத் தேர்ந்தெடுக்கப்பட்டார் . மேற்கு வங்க மாநிலத்தில் 1967ல் முதல் ஐக்கிய முன்னணி அரசு பதவியேற்றது. இதில் நிலம் மற்றும் நிலவருவாய்த்துறை அமைச்சராக அவர் பொறுப்பேற்றார். அகில இந்திய விவசாயிகள் சங்கத்தின் மாநாடு 1969ம் ஆண்டு மதுரையில் நடைபெற்றபோது அகில இந்திய பொதுச்செயலாளராக தேர்ந்தெடுக்கப்பட்டு மரணம் வரை அப்பொறுப்பில் பணியாற்றினார்.

### நிலச்சீர்திருத்தங்கள்
அவர்  அமைச்சராக இருந்த காலத்தில்
# அரசுக்கு சொந்தமான தரிசு நிலங்களை நிலமற்றோருக்கு விநியோகிப்பது.
# உபரி நிலங்களை கைப்பற்றி விநியோகித்தது.
# பினாமி நிலங்களை கண்டறிந்து நிலமற்றோருக்கு உரிமையாக்கியது
# குத்தகை விவசாயிகளின் சாகுபடி உரிமையைப் பாதுகாத்தது
# சொந்தமாக வீட்டுமனை இல்லாத குடும்பங்களுக்கு வீட்டுமனை வழங்கியது.

இவையே பிற்காலத்தில் இடது முன்னணி அரசின் அடிநாதமாக அமைந்தன .
## இறப்பு
1974ம் ஆண்டு சூலை 23 அன்று  புற்று நோய்க்கு பலியானார் .

## மேற்கோள்கள்

பகுப்பு:1915 பிறப்புகள்
பகுப்பு:1974 இறப்புகள்
பகுப்பு:இந்திய விடுதலைப் போராட்ட வீரர்கள்
பகுப்பு:மேற்கு வங்காள அரசியல்வாதிகள்
நேமம் சட்டமன்றத் தொகுதி

**நேமம் சட்டமன்றத் தொகுதி**, கேரளத்தின் 140 சட்டமன்றத் தொகுதிகளில் ஒன்று. இது திருவனந்தபுரம் மாவட்டத்தில் உள்ளது. திருவனந்தபுரம் வட்டத்தில் உள்ள திருவனந்தபுரம் நகராட்சியின் 37 முதல் 39 வரையும், 48 முதல் 58 வரையும், 61 முதல் 68 வரையும் உள்ள வார்டுகளைக் கொண்டது. 2006-ஆம் ஆண்டு முதல், என்.சக்தன் என்பவர் நேமம் தொகுதியின் சட்டமன்ற உறுப்பினராக உள்ளார். 

## சான்றுகள்

பகுப்பு:கேரள சட்டமன்றத் தொகுதிகள்
பொதுநலவாய நாடுகளின் உறுப்பினர் நாடுகள்

பொதுநலவாய நாடுகள் தன்னாட்சியுள்ள இறைமையுள்ள 56 அரசுகளின் தன்னார்வல சங்கமாகும்.  இவற்றில் பெரும்பான்மையானவை முன்னாள் பிரித்தானியாவின் குடிமைப்பட்ட  நாடுகள் அல்லது அக்குடியேற்றங்களின் சார்பகங்களாகும்.

இது ஓர் அரசியல் ஒன்றிணைப்பு இல்லாதமையால் எந்த ஒரு அரசும் மற்ற நாட்டு அரசுகளின் மீது ஆதிக்கம் செலுத்த முடியாது. பல்வேறு சமூக, அரசியல்,பொருளியல் பின்னணிகளைக் கொண்ட நாடுகள்  சமமான நிலையில் 1971இல் வெளியிட்ட சிங்கப்பூர் பிரகடனத்தின்படி பொதுவான இலக்குகளுடன் ஒன்றுடன் ஒன்று ஒத்துழைக்கும் சர்வதேச அமைப்பு ஆகும். இந்த பொதுவான இலக்குகளில் மக்களாட்சி, மனித உரிமைகள், நல்லாட்சி, சட்ட ஆட்சி, தனிநபர் சுதந்திரம், சமத்துவம், கட்டற்ற வணிகம், பல்வகைமை, மற்றும் உலக அமைதி ஆகியவற்றில் முன்னேற்றம் காண்பது அடங்கியுள்ளது. இவற்றை தங்களுக்குள்ளான திட்டங்கள் மூலமும் சந்திப்புகளின்  மூலமும் நிறைவேற்ற முயல்கின்றது. நான்கு ஆண்டுகளுக்கு ஒருமுறை நடத்தப்பெறும் பொதுநலவாய விளையாட்டுக்கள் இதற்கோர் எடுத்துக்காட்டாகும்.
## தற்போதைய உறுப்பினர்கள்
அனைத்து பட்டியல் தகவல்களும் பொதுநலவாய செயலகத்தின் உறுப்பினர்களின் பட்டியலிலுள்ள தகவல்களை அடிப்படையாகக் கொண்டவை. குறிப்பிடாவிடத்து, பெரும்பாலான மக்கள்தொகை 2007 மதிப்பீடுகளின் அடிப்படையானவை.

குறிப்பு: இந்தப் பட்டியலை ஆங்கில அகரவரிசையில் அல்லது காலவரிசையில்   பயன்படுத்தி அடுக்கலாம்.

A. வேறுவிதமாகக் குறிப்பிடாவிடில்,  பொதுநலவாயத்தில் இணைந்த (இரண்டாம் நெடுவரிசையில்) குறிப்பிட்ட நாளில் ஐக்கிய இராச்சியத்திலிருந்து விடுதலை பெற்றது. 
B. பொதுநலவாய நிறுவனத்தின் உறுப்பினரல்ல
C. மக்கள்தொகை எண்கள் 2004 மதிப்பீடுகளை ஒட்டியவை.
D. மக்கள்தொகை எண்கள் 2005 மதிப்பீடுகளை ஒட்டியவை.
E. பாக்கித்தான் தனது விடுதலை நாளை 14 ஆகத்து 1947 அன்று கொண்டாடினாலும் அலுவல்முறையான விடுதலை நள்ளிரவு, 15 ஆகத்து 1947 அன்றே வழங்கப்பட்டது. எனவே, பொதுநலவாயத்தில் இணைந்த நாள் 15 ஆகத்து 1947 ஆகும்.
F. ஐக்கிய இராச்சியத்தின் இரண்டாம் எலிசபெத்தை ஐக்கிய இராச்சியத்தின் அரசி என்பதைத் தவிர தங்கள் அரசமைப்பின்படி நாட்டுத் தலைவராகக் கொண்ட பொதுநலவாய இராச்சியங்கள்.

## மேற் சான்றுகள்

## வெளி இணைப்புகள்

*Commonwealth timeline
*
*
*

பகுப்பு:பொதுநலவாய நாடுகள்
தேராகு

**தேராகு** (ஆங்கிலம்:Terah) () என்பவர் பழைய ஏற்பாடின் தொடக்க நூலில் உள்ள நாகோரின் மகன் ஆவார், மேலும் இஸ்ரயேல் மக்களின் முதுபெரும் தந்தையான ஆபிரகாம் மற்றும் நாகோர் II, ஆரான், சாராள் ஆகியோரின் தந்தையும் ஆவார். தேராகு வரலாற்றுக் குறிப்புகள் எபிரேய விவிலியம் மற்றும் புதிய ஏற்பாட்டில் குறிப்பிடப்பட்டுள்ளது.

## வாழ்க்கை
**[[நாகோர்]]** இருபத்தொன்பது வயதான போது, தேராகுப் பிறந்தார். தேராகு எழுபது வயதாக இருந்த பொழுது அவருக்கு ஆபிராம், நாகோர், மற்றும் ஆரான் ஆகியோர் பிறந்தனர். தேராகு தொடக்கக் காலத்தி தீய விக்கிரக ஆராதனை செய்பவரும், சிலைகளை செய்து விற்பனை செய்யும் தொழிலைச் செய்து வந்தார். தனது தந்தையின் தொழிலில் விருப்பம் இல்லாத ஆபிரகாம் தனது தந்தையின் சிலைக்கடையை எதிர்க்கும் விதமாக, தனது தந்தை செய்த சிலைகளை அடித்து நொறுக்கி, வரும் வாடிக்கையாளர்களை விரட்டியடித்தார். பின்னர் தேராகு தம் மகன் ஆபிராமையும், தம் மகன் ஆரானின் புதல்வன் லோத்தையும், தம் மருமகளும் தம் மகன் ஆபிராமின் மனைவியுமான சாராயையும் அழைத்துக் கொண்டு ஊர் என்ற கல்தேயர் நகரை விட்டுக் கானான் நாட்டை நோக்கிப் புறப்பட்டுச் சென்றார். காரான் என்ற இடத்திற்கு வந்ததும் அங்கேயே அவர்கள் தங்கி வாழலாயினர்.தேராகு விக்கிரக வழிபாட்டில நம்பிக்கை உடையவராய் இறக்கும்வரை காராணிலே தங்கினார். தேராகு இருநூற்று ஐந்து வயதாக இருந்தபொழுது ஆரானில் மரித்தார்.

## குடும்ப மரம்

## ஆதாரங்கள்

பகுப்பு:தோரா குறிப்பிடும் நபர்கள்
பொதுநலவாய இராச்சியம்

**பொதுநலவாய இராச்சியம்** (*Commonwealth realm*) பொதுநலவாய நாடுகள் உறுப்பினராகவும் தங்கள் அரசமைப்புச் சட்டப்படியான அரசராக, ஐக்கிய இராச்சியத்தின் மூன்றாம் சார்லசை கொண்டதும், மற்ற இராச்சியங்களுடன் பொதுவான அரச வாரிசு முறைமை கொண்டதுமான இறைமையுள்ள நாடு ஆகும். இத்தகைய இராச்சியங்கள் 15 உள்ளன.

வெஸ்ட்மின்ஸ்டர் சட்டம் 1931 கனடா, ஆஸ்திரேலியா, நியூசிலாந்து,  தென்னாபிரிக்க ஒன்றியம்,  ஐரிய கட்டற்ற அரசு மற்றும் நியூ பவுண்ட்லாந்திற்கு மேலாட்சித் தகுதி வழங்கியது. இதன்படி பிரித்தானியப் பொதுநலவாயத்தில் முழுமையான அல்லது கிட்டத்தட்ட முழுமையான சட்டமன்ற விடுதலையும் சமநிலையும் இவற்றிற்கு கிடைத்தன. மேலும் ஒரே நாட்டுத் தலைவரை  ஐக்கிய இராச்சியத்துடன்  பகிர்ந்து கொள்ளவும் வகை செய்தது.  இதன்படி 1947இல் இந்தியா, பாக்கித்தானும் 1948இல் இலங்கையும் மேலாட்சி நிலை பெற்றன. 1950களில், ஐக்கிய இராச்சியம் உள்ளிட்டு இக்குழுமத்தில் இருந்த நாடுகள் (இதில் குடியரசாக மாறிய இந்தியாவும் அயர்லாந்தும் தவிர்த்து) தங்களுக்கான சமநிலையை நிறுவுவதற்காக   *இராச்சியம்* (realm) என அழைக்கப்படலாயின.  இச்சொல் எலிசபெத் அரசியின் முடிசூட்டு விழாவின்போதும் மற்ற நாடுகளின் சட்டங்களிலும் ஏற்றுக்கொள்ளப்பட்டுள்ளது.
## தற்போதைய இராச்சியங்கள்
அரசர் சார்லசு III கீழ்வரும் நாடுகளுக்கு அரசராவார்:

*அன்டிகுவா பர்புடா
*ஆஸ்திரேலியா
*பகாமாசு
*பெலீசு
*கனடா
*கிரெனடா
*ஜமேக்கா
*நியூசிலாந்து
*பப்புவா நியூ கினி
*செயிண்ட் கிட்சும் நெவிசும்
*செயிண்ட் லூசியா
*செயிண்ட். வின்செண்ட் கிரெனேடின்ஸ்
*சொலமன் தீவுகள்
*துவாலு
*ஐக்கிய இராச்சியம்

அரசர் தனது சார்பாக ஓர் தலைமை ஆளுநரை நியமிக்கிறார்.தலைமை ஆளுநர் அந்த இராச்சியத்தின் அரசுடன் கலந்தாய்ந்து  அரசியால் நியமிக்கப்படுகிறார். இவருக்கு அரசரிக்குரிய அனைத்து அதிகாரங்களும் கடமைகளும்  வழங்கப்பட்டுள்ளது. நாடாளுமன்றத்தின் அனைத்துச் சட்டங்களுக்கும் ஒப்புதல் கையொப்பமிடுகிறார்; தேவையானால் அரசியின் தீர்வுக்கோ அல்லது அரசரின் கையொப்பம் பெறவோ காத்திருக்க இயலும்.  அரசி எலிசபெத் II 1982இல் கனடா சென்றிருந்தபோது *கனடிய உரிமைகளும் சுதந்திரங்களுக்குமான  பட்டயம்* சட்டத்தில் கையெழுத்திட்டார்; 1986இல் கான்பெராவில் *ஆத்திரேலியச் சட்டம் 1986த்திலும்* அரசியே கையெழுத்திட்டார். 
 
அரசரிக்கான பட்டம் ஒவ்வொரு இராச்சியத்திலும் தனிப்பட்டு உள்ளது.

## மேற்சான்றுகள்

## வெளி இணைப்புகள்
* The Commonwealth Secretariat official site
* The Commonwealth - UK government site

### பொதுநலவாயம்
* United Commonwealth  Main all-Commonwealth group

### ஆத்திரேலியா
* Australian Monarchist League (traditionalist constitutional monarchists)
* No Republic - Australians for Constitutional Monarchy (Moderate constitutional monarchists)

### கனடா
* Canadian Monarchy - The Official Site 
* Canadian Monarchist ONLINE
* Monarchist League of Canada

### நியூசிலாந்து
* Monarchist League of New Zealand 

பகுப்பு:பொதுநலவாய வரலாறு
பகுப்பு:ஆத்திரேலிய அரசாங்கம்
பகுப்பு:நியூசிலாந்தின் அரசாங்கம்
பகுப்பு:கனடாவின் அரசாங்கம்
பகுப்பு:பொதுநலவாய இராச்சியங்கள்
ஐரிஸ் (தாவரம்)

**ஐரிஸ்** (*Iris*) என்பது பூக்குந்தாவரமும் காட்சிப்பூக்களைக் கொண்ட 260-300 வகையான தாவரங்களைக் கொண்ட இனமாகும். இதனுடைய பெயர் கிரேக்கத்தில் வானவில்லுக்கு வழங்கப்படும் பெயரிலிருந்து பெறப்பட்டதாகும். இப் பெயர் இவ்வினங்களிலுள்ள பரந்த நிறங்களையுடைய மலர்களுக்குப் பயன்படுத்தப்படுகிறது.

## உசாத்துணை

## வெளி இணைப்புகள்

*Joseph Mason's painting - Copper Iris   Copper Iris / Louisiana Flag (*Iris cuprea*) from John James Audubon's *Birds of America*
*Flora of North America: ''Iris''
*Flora of China: ''Iris''
*Flora of Pakistan: ''Iris''
*Flora of Nepal: ''Iris''
*A web site devoted to Irises, by David Payne-Joyce; includes plates from Dykes (1913).
*The American Iris Society
*Historic Iris Preservation Society
*Iris listings at Wild Flowers of Israel
*Iris in Art and Culture 
*Gouvernement du Québec Emblèmes du Québec - Iris versicolor  (French)

பகுப்பு:அலங்காரத் தாவரங்கள்
பகுப்பு:பூக்கும் தாவரங்கள்
பகுப்பு:தாவரவியல் பெயருடையக் கட்டுரைகள்
பொதுநலவாய நிறுவனம்

**பொதுநலவாய நிறுவனம்** (*Commonwealth Foundation*) 1966இல் பொதுநலவாய அரசுத்தலைவர்களால் நிறுவப்பட்ட அரசுகளுக்கிடையான அமைப்பாகும். இந்த நிறுவனம் இலண்டனில் உள்ள முன்னாள் அரண்மனை  மார்ல்பரோ மாளிகையில் இருந்து இயங்குகிறது.  பொதுநலவாயத் தலைவரான மேதகு ஐக்கிய இராச்சியத்தின் இரண்டாம் எலிசபெத் பொதுநலவாய அமைப்புகளுக்காக  இந்த அரண்மனையை ஒதுக்கிக் கொடுத்துள்ளார்.

## வரலாறு
1964ஆம் ஆண்டின் பொதுநலவாய அரசுத் தலைவர்கள் மாநாட்டில் பொதுநலவாய நிறுவனம் மற்றும் பொதுநலவாய தலைமைச்செயலகம்  குறித்த கருத்தாக்கம் உருவானது. பொதுநலவாய தலைமைச் செயலகத்தின் தேவை குறித்து கானாவின் தலைவர் என்குருமா வலியுறுத்தினார்; பொதுநலவாய நிறுவனம் குறித்த கருத்தாக்கத்தை பிரித்தானியப் பிரதமர் அலெக் டக்ளஸ் - ஹோம் முன்வைத்தார்.  பிரித்தானிய அரசு திட்டமிடப்பட்ட £250,000 செலவுகளில் பாதியை ஏற்க முன்வந்தது. துவக்கத்தில் பொதுநலவாய தலைமைச் செயலகம் இலண்டனில் அமையவிருந்ததால் பொதுநலவாய நிறுவனத்தையும் அங்கு அமைக்க  திட்டமிடப்படவில்லை. இருப்பினும், பின்னர் பொதுநலவாயத்தின் பல தொழில்முறை சங்கங்கள் பிரித்தானியாவைத் தளமாகக் கொண்டு இயங்குவதால்  இதையும் இலண்டனில் அமைக்க முடிவாயிற்று. 
## மேற் சான்றுகள்

## வெளி இணைப்புகள்
*பொதுநலவாய நிறுவனம்
*பொதுநலவாய தலைமைச் செயலகம்

பொதுநலவாய தொழில்முறை சங்கங்கள்
*Association of Commonwealth Archivists and Record Managers 
*Association of Social Anthropologists of the UK and Commonwealth
*Commonwealth Association of Architects
*Commonwealth Association of Museums 
*Commonwealth Association of Planners
*Commonwealth Association of Public Sector Lawyers
*Commonwealth Association of Public Administration and Management 
*Commonwealth Association of Science, Technology and Mathematics Educators 
*Commonwealth Association of Surveying and Land Economy
*Commonwealth Dental Association 
*Commonwealth Forestry Association
*Commonwealth Judicial Education Institute
*Commonwealth Lawyers Association
*Commonwealth Local Government Forum
*Commonwealth Nurses Association
*Commonwealth Parliamentary Association
*Commonwealth Pharmaceutical Association 
*Commonwealth Press Union

தொழில்முறை மையங்கள்
*தொழில்முறை அமைப்புக்களின் மலேசியக் கூட்டமைப்பு 
*சிங்கப்பூர் தொழில்முறை மையம் 

பிற பயனுள்ள இணைப்புகள்
*பொதுநலவாய பல்கலைக்கழகங்களின் சங்கம்
*பொதுநலவாய ஒலிபரப்பு சங்கம்
*பொதுநலவாய கழகம் 

பகுப்பு:பொதுநலவாயம்
தமிழ்நாடு மத்தியப் பல்கலைக்கழகம்

**தமிழ்நாடு மத்தியப் பல்கலைக் கழகம்** (Central University of Tamil Nadu  (**CUTN**) இந்திய நாடாளுமன்ற சட்ட எண் 25, மார்ச்சு, 2009-இன்படி நிறுவப்பட்டது.  இப்பல்கலைக்கழகத்துக்கு 30-09-2009-ஆம் நாளன்று, தமிழக முதல்வர் மு. கருணாநிதி முன்னிலையில், இந்திய நடுவண் அரசின் அமைச்சர் கபில் சிபல் அடிக்கல் நாட்டினார். திருவாரூர் மாவட்ட ஆட்சியர் அலுவலக வளாகத்தில், 55,000 சதுர அடி  பரப்பளவில், தற்காலிக வளாகத்தில் தமிழ்நாடு மத்தியப் பல்கலைக் கழகம் செயல்படுகிறது.

## பயிற்றுவிக்கும் படிப்புகள்
தற்போது இயற்பியல், வேதியல், கணிதம் மற்றும் உயிர் அறிவியல் (Life Science) துறைகளில், ஐந்து ஆண்டு ஒருங்கிணைந்த படிப்புகள் (Integrated Courses) (இளங்கலை மற்றும் முதுகலை இணைந்து)  பயிற்றுவிக்கப்படுகிறது.

ஆங்கில மொழிப் பாடத்தில், முதுகலை மற்றும் முனைவர் படிப்பும் மற்றும்  முதுகலை தமிழ் செம்மொழி படிப்புகள், மத்திய தமிழ் செம்மொழி நிறுவனத்துடன் (Central Institute of Classical Tamil (CICT)  இணைந்து பயிலப்படுகிறது.  மேலும் 2011-ஆம் கல்வி ஆண்டு முதல் ”சென்னை பொருளாதாரப் பள்ளியுடன்” (Madras School of Economics) இணைந்து, முதுகலை அறிவியலில் ஐந்து ஆண்டு ஒருங்கிணைந்த படிப்புகளான (Integrated Courses)  பொது மற்றும் நிதி சார்ந்த பொருளாதார படிப்புகள் (General and Finance base Economics) துவக்கப்பட்டுள்ளது.

மத்தியப் பொது நுழைவுத் தேர்வு (common entrance examination CUCET ) மூலம் இப்பல்கலைக் கழகத்திற்கு மாணவ மாணவிகள் சேர்க்கை நடைபெறுகிறது.  ஐந்தாண்டு ஒருங்கிணைந்த படிப்புகளான (Integrated Courses) ”இளங்கலை ஆசிரியர் பயிற்சி” படிப்பு மற்றும் ”இளங்கலை சட்டப் படிப்பு” (B.Ed - LL.B)  தேசிய சட்டப் பல்கலைக் கழகத்துடன் (National School of Law University) ஒருங்கிணைந்து பயிற்றுவிக்கப்படுகிறது.

இரண்டு வருட  ”மக்கள் தொடர்பியல்”  (Mass Communication) படிப்புகள் மற்றும் ஐந்தாண்டு ஒருங்கிணைந்த படிப்பான  (Integrated Courses)  முதுகலை சமுக அறிவியல் (M.A. Social Sciences) படிப்புகள் ”டாடா சமுகஅறிவியல் நிறுவனத்துடன்” (The Tata Institute of Social Sciences) இணைந்து பயிற்றுவிக்கப்படுகிறது.

## வளாகம்

தமிழ்நாடு மத்தியப் பல்கலைக்கழக வளாகம் திருவாரூரில் உள்ள நீலக்குடி மற்றும் நாககுடி கிராமங்களை உள்ளடக்கி சுமார் 500 ஏக்கர் பரப்பளவில் அமைந்துள்ளது.

## வெளியிணைப்புகள்
* தமிழ்நாடு மத்தியப் பல்கலைக் கழகத்தின் இணையதளம் 

## மேற்கோள்கள்

பகுப்பு:இந்திய நடுவண் பல்கலைக்கழகங்கள்
பகுப்பு:திருவாரூர் மாவட்ட பல்கலைக்கழகங்களும் கல்லூரிகளும்
சீனியா

**சீனியா** (*Zinnia*) என்பது 20 இன வகைகளைக் கொண்ட ஆண்டுப்பயிரும் நீடித்து நிற்கும் சூரியகாந்திக் குடும்பச் சேர்ந்த தாவரமுமாகும். இது தென்மேற்கு ஐக்கிய நாடுகள் முதல் தென் அமெரிக்கா வரையிலும் மற்றும் மத்திய மெக்சிக்கோ ஆகிய இடங்களிலுள்ள புற்தரை, புல் நிலங்களை தாயகமாகக் கொண்டதாகும். பல பிரகாசமான நிறங்களில் நீண்ட தண்டையுடையவையாக இவை காணப்படுகின்றன. இவ்வகையின் பெயர் செருமனிய தாவரவியலாளர் யோகான் கொட்பிரைட் சின் (1727–59) என்பவரின் நினைவாக இடப்பட்டது.

## உசாத்துணை

## வெளி இணைப்புகள்

* USDA PLANTS Database, Symbol ZINNI
* Zinnia hybrids

பகுப்பு:அலங்காரத் தாவரங்கள்
பகுப்பு:தாவரப் பேரினங்கள்
பகுப்பு:தாவரவியல் பெயருடையக் கட்டுரைகள்
கானேசன்

**கானேசன்** (*Dianthus caryophyllus*, *carnation*) என்பது *டினதஸ்* இனத் தாவரம் ஆகும். 2,000 ஆண்டுகளுக்கு மேலாக பரந்து பயிரிடப்படுகிறது. ஆனாலும், சரியான தாயகப் பகுதியை அறிய முடியவில்லை. நடுநிலப் பகுதியைத் தாயகமாக கொண்டிருக்கலாம் என்று கருதப்படுகிறது.

## உசாத்துணை

## வெளி இணைப்புகள்

* Carnations and the Floriculture Industry: Records of the Colorado Flower Growers Association

பகுப்பு:அலங்காரத் தாவரங்கள்
பகுப்பு:பூக்கும் தாவரங்கள்
மார்ல்பரோ மாளிகை

**மார்ல்பரோ மாளிகை** (*Marlborough House*) இங்கிலாந்தில் இலண்டனின்  வெஸ்ட்மின்ஸ்டர் பகுதியில் அமைந்துள்ள ஓர் மாளிகையாகும். இது பிரித்தானிய அரச குடும்பத்திற்கு வேண்டிய மார்ல்பரோ கோமகள் சாரா சர்ச்சிலுக்காக 1711இல் கட்டப்பட்டது. அவரது மரணத்திற்குப் பின்னர் அடுத்த மார்ல்பரோ கோமகன்களுக்கு சென்றது. 

1817இல், இது அரச சொத்தாயிற்று. இதனை அரசக் குடும்பத்தவர் பயன்படுத்தி வந்தனர். அவர்களில் 1831 முதல் 1849இல் தமது மரணம் வரை பயன்படுத்திய அரசி அடிலெய்டு குறிப்பிடத்தக்கவராவார். அரச கலைக் கல்லூரிக்கு முன்னோடியாக அமைந்த   "தேசிய கலைப் பயிற்சி பள்ளிக்கு" துவக்கமாக இம்மாளிகை இருந்தது. 1861இல் மார்ல்பரோ மாளிகை வேல்சு இளவரசரின் இலண்டன் இருப்பிடமாக பயன்படுத்தப்பட்டது. வேல்சு இளவரசராக இருந்த ஏழாம் எட்வர்டினால் அடுத்த 40 ஆண்டுகளுக்கு இது அவருடைய இலண்டன் வசிப்பிடமாக பயன்படுத்தப்பட்டது. 1901இல் அவர் அரியணை ஏறியபிறகும் அரண்மனையாக விளங்கிய மாளிகையை கடைசியாக அரசி மேரி 1953 வரை பயன்படுத்தினார். அவரது மறைவிற்குப் பிறகு  அவரது பேத்தி அரசி எலிசபெத் II  பொதுநலவாயத் தலைமைச் செயலகம் இயங்க  இம்மாளிகையை அளித்தார். இன்றுவரை தலைமைச்செயலகமும் பொதுநலவாய நிறுவனமும் இங்கிருந்துதான் இயங்குகின்றன.

## மேற்சான்றுகள்

## வெளி இணைப்புகள்

*Virtual tour

பகுப்பு:இலண்டனில் உள்ள கட்டிடங்கள்
பகுப்பு:ஐக்கிய இராச்சியத்தில் உள்ள அரண்மனைகள்
தேவதாரு

**தேவதாரு** (*Cedrus* அல்லது *Cedar*) என்பது பினாசியே குடும்ப ஊசியிலை வகை மரமாகும். இவை மேற்கு இமயமலை மற்றும் மத்தியதரைப் பிரதேசத்தைத் தாயகமாகக் கொண்டவை. இமயமலையில் 1,500–3,200&nbsp;மீ உயரத்திலும் மத்தியதரையில் 1,000–2,200&nbsp;மீ உயரத்திலும் அமைந்துள்ளன.

## உசாத்துணை

## வெளி இணைப்புகள்
* "Gold Fever" descriptions of golden or yellow-leaved Cedrus  Platt, Karen 
* 

பகுப்பு:மரங்கள்
அட்லாண்டா மாநகரத் தமிழ்ச் சங்கம்

**அட்லாண்டா மாநகரத் தமிழ்ச் சங்கம்** மார்ச் மாதம் 5ஆம் தேதி 2007 ஆம் ஆண்டு இலாப நோக்கற்ற நிறுவனமாக நிறுவப்பட்டது.  அட்லாண்டா மாநகரில் தமிழ் பேசும் மக்கள் இனைந்து மகிழ்வதை ஊக்குவிப்பதற்காக இது உருவாக்கப்பட்டது. மேலும் ஜார்ஜியாவில் உள்ள தமிழ் பேசும் மக்களுக்கு உதவும் நோக்கில் இது செயல்படுகிறது. இது அட்லாண்டாவில் லில்பர்ன் என்னும் இடத்திலிருந்து செயல்படுகிறது.

## முக்கிய செயல்பாடுகள்
* தமிழ் கல்வி
* தமிழ் கலாச்சார விழாக்கள்

## இனைந்து செயல்படும் தமிழ் வழிக் கல்வி நிறுவனங்கள்
* பாரதி தமிழ் பள்ளி - ரிவர்டேல்
* ஆல்ஃபரெட்டா தமிழ்ப் பள்ளி http://alpharettatamilschool.org/
* லில்பர்ன் தமிழ்ப்பள்ளி http://lilburntamilpalli.blogspot.com/

## பிற இனைப்புகள்
* அட்லாண்டா மாநகரத் தமிழ்ச் சங்கதின் பொங்கல் விழா http://www.tamilonline.com/thendral/article.aspx?aid=6260
* அதிகாரப்பூர்வ இணையதளம் http://www.gatamilsangam.org/

பகுப்பு:தமிழ்ச் சங்கங்கள்
பகுப்பு:ஐக்கிய அமெரிக்கத் தமிழர் அமைப்புகள்
பகுப்பு:ஜோர்ஜியா (மாநிலம்)
வாமனபுரம் சட்டமன்றத் தொகுதி

வாமனபுரம் சட்டமன்றத் தொகுதி, கேரளத்தின் 140 தொகுதிகளில் ஒன்று. இது திருவனந்தபுரம் மாவட்டத்தில் உள்ளது. 

## நகராட்சி /ஊராட்சிகள்
*நெல்லநாடு
*வாமனபுரம்
*புல்லம்பாறை
*கல்லறை
*பாங்கோடு
*நந்தியோடு
*பெரிங்ஙம்மலை
*ஆனாடு
*பனவூர்

## முன்னிறுத்திய வேட்பாளர்கள்
*கோலியக்கோடு கிருஷ்ணன் நாயர் (2011 முதல்_ 
*ஜே. அருந்ததி 2006-2011
*பிரப்பின்கோடு முரளி 2001-2006
*பிரப்பின்கோடு முரளி 1996 - 2001
*கோலியக்கோடு கிருஷ்ணன் நாயர் 1991 - 1996 
*கோலியக்கோடு கிருஷ்ணன் நாயர் 1987 - 1991 
*கோலியக்கோடு கிருஷ்ணன் நாயர் 1982 - 1987
*கோலியக்கோடு கிருஷ்ணன் நாயர் 1980 - 1982
*என். வாசுதேவன் பிள்ளை 1977 - 1979 
*எம். குஞ்ஞுகிருஷ்ண பிள்ளை 1970 - 1977
*என். வாசுதேவன் பிள்ளை 1967 - 1970 

## இதையும் காணுக
*கேரள சட்டமன்றத் தொகுதிகள்

## சான்றுகள்

பகுப்பு:கேரள சட்டமன்றத் தொகுதிகள்
புரோ கபடி கூட்டிணைவு

**புரோ கபடி கூட்டிணைவு** (*Pro Kabaddi League*, **PKL**) இந்தியாவில்  இந்தியன் பிரீமியர் லீக்கை ஒத்த வடிவமைப்பில் விளையாடப்படும் தொழில்முறை சடுகுடு கூட்டிணைவு போட்டிகளாகும். இதன் முதற் பதிப்பு போட்டிகள் 26 சூலை 2014 முதல் விளையாடப்படுகின்றன; இதில் உலகெங்கும் இருந்து விளையாட்டு வீரர்கள் பங்கேற்கும் பன்னிரெண்டு உரிமம் பெற்ற சங்கங்கள் போட்டியிடுகின்றன. இந்தப் போட்டிகளை தற்சமயம் *மசால் இசுபோர்ட்சு* நிறுவனத்தின் மேலாண் இயக்குநர் சாரு சர்மா மேற்பார்வையிட்டு வருகிறார்.

## ஒப்போலை உரிமையாளர்கள்

## மேற்சான்றுகள்

பகுப்பு:இந்தியாவில் விளையாட்டு
பகுப்பு:சடுகுடு
எல்-அம்ரா களிமண் கால்நடைகள்

**எல்-அம்ரா களிமண் கால்நடைகள்** எனப்படுவது, பண்டை எகிப்தில், வம்ச ஆட்சிக்கு முந்திய முதலாவது நாக்கடா காலத்தைச் சேர்ந்த ஒரு சிறிய களிமண் சிற்பம் ஆகும். இது கிமு 3500 காலப் பகுதியைச் சேர்ந்தது. இது எகிப்தின் எல்-அம்ராவில் உள்ள கல்லறைகளில் கண்டெடுக்கப்பட்ட பல மாதிரிகளுள் ஒன்று. இது இப்போது இலண்டனில் உள்ள பிரித்தானிய அருங்காட்சியகத்தில் உள்ளது. 24.2 சமீ நீளமும், 15.3 சமீ அகலமும் கொண்ட இச் சிற்பம் அதிக அளவு 8.2 சமீ உயரமானது. களிமண்ணால் செய்யப்பட்ட இது குறைவான வெப்பநிலையில் சுடப்பட்டு நிறப்பூச்சு பூசப்பட்டது. ஆனாலும், தற்போது நிறப்பூச்சுப் பெருமளவு இல்லாமல் போய்விட்டது.

நான்கு கால்நடைகள் ஒன்றுக்கொன்று இணையாக வரிசையாக நிற்பதுபோல் காட்டப்பட்டுள்ள இச்சிற்பத்தில் கறுப்பு வெள்ளைக் குறிகள் காணப்படுகின்றன. ஒரு பசுவின் தலையைக் காணவில்லை. மற்றப் பசுக்களின் கொம்புகளின் சில பகுதிகளும் உடைந்து விட்டன. இறந்தவரின் அடுத்த வாழ்வில் உணவுக்கான வளங்கள் உள்ளதைக் குறிப்பதற்காக இது கல்லறையில் வைக்கப்பட்டு இருக்கலாம் என நம்பப்படுகிறது. விலங்கு வளர்ப்பின் இந்தத் தொடக்க காலத்தில் எகிப்தியக் கால்நடைகள் இறைச்சிக்காகவோ பாற் பொருட்களுக்காகவோ அன்றிக் குருதிக்காகவே பயன்பட்டிருக்கலாம் எனக் கருதப்படுகிறது. இதன் மேல் துணி அடையாளங்கள் காணப்படுவதனால் இது ஒரு துணிக்குக் கீழ் வைக்கப்பட்டிருக்கலாம் அல்லது முழுவதுமாக ஒரு துணியில் சுற்றப்பட்டிருக்கலாம்.

இந்தச் சிற்பம் 1901 ஆம் ஆண்டு பிரித்தானிய அருங்காட்சியகத்துக்கு நன்கொடையாக வழங்கப்பட்டது. இது பாதுகாக்கப்பட்டு 1993ல், அருங்காட்சியகத்தின் புதுப்பிக்கப்பட்ட தொடக்ககால எகிப்து காட்சியகத்தில் (அறை 64) வைக்கப்பட்டது.

2010ல் பிரித்தானிய அருங்காட்சியகப் பணிப்பாளர் நீல் மக்கிரெகர் பிரித்தானிய ஒலிபரப்புக் கூட்டுத்தாபனத்தின் ஒலிபரப்பில் தொடராக வழங்கிய 100 பொருட்களில் உலக வரலாறு என்னும் நிகழ்ச்சியில் 8 ஆவது பொருளாக உள்ளடக்கப்பட்டது.
## இவற்றையும் பார்க்கவும்
*பண்டைய எகிப்தின் தொல்பொருட்கள்
*மெசொப்பொத்தேமியாவின் தொல்பொருட்கள்

## குறிப்புகள்

## வெளியிணைப்புகள்
* British Museum on conserving the model 

பகுப்பு:எகிப்தின் தொல்பொருட்கள்
சின் சிட்டி: எ டேம் டு கில் ஃபார்

**சின் சிட்டி: ஏ டேம் டு கில் போர்** Sin City: A Dame to Kill For இது 2014ம் ஆண்டு திரைக்கு வர இருக்கும் அமெரிக்கா மற்றும் பிரான்ஸ் நாட்டு கிரைம் திரில்லர் திரைப்படம்.

## நடிகர்கள்
* ஜெசிகா ஆல்பா
* பவர்ஸ் பூத
* ஜோஸ் புரோலின்
* ரொசாரியோ டாவ்சன்
* ஜோசப் கார்டன்-லெவிட்
* இவா கிரீன்
* டென்னிஸ் ஹெய்ச்பர்ட் 
* ஸ்டேசி கீச் 
* ஜைமே கிங்
* ரே லையோட்டா
* ஜெரேமி பிவேன்
* மிக்கி ரூர்கி
* ப்ரூஸ் வில்லிஸ்

## வெளி இணைப்புகள்
* 
* 
* 
* 

பகுப்பு:2014 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:2014 முப்பரிமாணத் திரைப்படங்கள்
பகுப்பு:அமெரிக்க கறுப்புவெள்ளைத் திரைப்படங்கள்
வள்ளிக்குன்னு சட்டமன்றத் தொகுதி

வள்ளிக்குன்னு சட்டமன்றத் தொகுதி, கேரளத்தின் 140 தொகுதிகளில் ஒன்று. இது மலப்புறம் மாவட்டத்தில் திரூரங்ஙாடி வட்டத்தில் உள்ள சேலேம்பிரா, மூன்னியூர், பள்ளிக்கல், பெருவள்ளூர், தேஞ்ஞிப்பாலம், வள்ளிக்குன்னு ஆகிய ஊராட்சிகளைக் கொண்டது. . 2008-ல் மறுசீரமைப்பினால், இந்த தொகுதி உருவானது. .

## சான்றுகள்


பகுப்பு:கேரள சட்டமன்றத் தொகுதிகள்
பெருவள்ளூர் ஊராட்சி

பெருவள்ளூர் ஊராட்சி, கேரளத்தின் மலப்புறம் மாவட்டத்தில் திரூரங்ஙாடி வட்டத்தில் உள்ளது. இது திரூரங்ஙாடி மண்டலத்திற்கு உட்பட்டது. இது 18.91 சதுர கிலோமீட்டர் பரப்பளவைக் கொண்டுள்ளது. இது 19 வார்டுகளைக் கொண்டுள்ளது.வா

## சுற்றியுள்ள இடங்கள்
*கிழக்கு - தேஞ்ஞிப்பலம், பள்ளிக்கல் ஊராட்சிகள்
*மேற்கு – வள்ளிக்குன்னு ஊராட்சி
*தெற்கு‌ - மூன்னியூர், வள்ளிக்குன்னு ஊராட்சிகள்
*வடக்கு – சேலேம்ப்ர, பள்ளிக்கல் ஊராட்சிகள்

## வார்டுகள்
*வட்டபறம்பு  	
*சாத்ரத்தொடி 
*காக்கத்தடம் 	
*இல்லத்துமாடு
*உங்குங்கல்
*நடுக்கரை
*சித்தீகாபாத் 	
*பேங்ஙாட்டு குண்டில் 	
*பொற்றம்மல்மாடு	
*கொல்லஞ்சினை 
*பன்னியத்துமாடு	
*பறம்பில்பீடிகை 	
*மேங்ஙோளிமாடு
*ஓட்டபிலாக்கல் 	 
*பூவ்வத்துமாடு
*சூப்பர் பசார்
*களத்திங்ஙல்
*சங்கரமாடு
*வடக்கீல்மாடு

## விவரங்கள்

## சான்றுகள்
*http://www.trend.kerala.gov.in  
*http://lsgkerala.in/peruvalloorpanchayat 
*Census data 2001

பகுப்பு:மலப்புறம் மாவட்டத்தில் உள்ள ஊர்களும் நகரங்களும்
மொகமது ஃபுவாத் மசூம்

**மொகமது ஃபுவாத் மசூம்** (*Muhammad Fuad Masum*, குர்து: ;  , பிறப்பு 1938) தற்போதைய மற்றும் ஏழாவது ஈராக்கிய குடியரசுத் தலைவர் ஆவார். இவர் ஓர் மூத்த குர்து அரசியல்வாதி ஆவார். 2014 ஈராக்கிய நாடாளுமன்றத் தேர்தலில் இவர் குடியரசுத் தலைவராகத் தேர்ந்தெடுக்கப்பட்டார். ஜலால் தலபானியை அடுத்து மசூம்  ஈராக்கின் இரண்டாவது அராபியரல்லாத குடியரசுத் தலைவராவார்.
## மேற்சான்றுகள்

பகுப்பு:ஈராக்கிய அரசியல்வாதிகள்
பகுப்பு:குர்து மக்கள்
பகுப்பு:1938 பிறப்புகள்
பகுப்பு:வாழும் மக்கள்
ஈராக்கிய குடியரசுத் தலைவர்

**ஈராக்கிய குடியரசுத் தலைவர்** (*President of Iraq*) ஈராக் குடியரசின் நாட்டுத் தலைவர் ஆவார். "அரசியலமைப்புச் சட்டங்களைக் கடைப்பிடிப்பதை பாதுகாப்பதும் ஈராக்கின் தன்னாட்சி, இறையாண்மை, ஒற்றுமை, அதன் நிலப்பகுதிகளின் பாதுகாப்பு ஆகியவற்றை அரசியலமைப்பின்படி பேணிக்காத்தலும்" இவரது தலையாய கடமையாகும். சார்பாளர் மன்றத்தில் (நாடாளுமன்றம்) மூன்று இரு பெரும்பான்மைப் பெற்றுத் தேர்ந்தெடுக்கப்படுகிறார். இவரது பதவிக்காலம் நான்கு ஆண்டுகளாகும்;  ஒருமுறை மட்டும் மீண்டும் தேர்ந்தெடுக்கப்படலாம். குடியரசுத் தலைவர்நாடாளுமன்றத்தால் நிறைவேற்றப்பட்ட சட்டங்களையும் உடன்படிக்கைகளையும்  ஏற்றுக் கையொப்பமிடுகிறார். ஈராக்கிய பிரதமர் பரிந்துரைப்படி தண்டனைக் குறைப்புகளையும் மன்னிப்புகளையும் வழங்குகிறார். "விழாக்களுக்கும் கவுரவ நிலையிலும் படைத்துறையின் உயர் தலைவராகப்  பொறுப்பு வகிக்கிறார்".
## மேற்சான்றுகள்

பகுப்பு:ஈராக்
கடுவலை

**கடுவலை** (*Kaduwela*, , **கடுவெல**) என்பது இலங்கையின் கொழும்பு மாவட்டத்தில் கொழும்பு நகரத்தின் ஒரு புறநகர்ப் பகுதி ஆகும். இது கொழும்பு நகர மத்தியிலிருந்து கொழும்பு-அவிசாவளை பழைய வீதியில் சுமார் 16 கி.மீ தொலைவிலும், கொள்ளுப்பிட்டியில் இருந்து புதிய கண்டி வீதியில் வழியே 18கிமீ தூரத்திலும் அமைந்துள்ளது. இந்நகரம் கடுவலை மாநகர சபையினால் நிர்வகிக்கப்படுகின்றது.

## பெயர்க் காரணம்
இது கடு (வாள்), தேவால(ஆலயம்) எனும் சொற்களிலிருந்து உருவான கடுதேவால எனும் பெயரால் ஆரம்பத்தில் அழைக்கப்பட்டது. 

கடுவலை ஆரம்பத்தில் *கடுதேவோலா* என அழைக்கப்பட்டது. *கடு* (வாள்), *தேவோலா* (ஆலயம்) என்ற சொற்களில் இருந்து இது உருவானது. கண்ணகியின் வடிவமாக சிங்கள மக்களால் வழிபடப்படுகின்ற பத்தினி அம்மன் கோவில் இங்குள்ளது. இக்கோவிலில் இடம்பெறும் "நீர் வெட்டு" வழிபாட்டில் பொன்னாலான வாள் பாவிக்கப்படுகிறது. இக்கோவில் *புராண ரங்காடு பத்தினி மகா தேவாலயம்* என அழைக்கப்படுகிறது. 

ஃபுட் என்பவரின் 18வது படையணியைச் சேர்ந்த ரொபர்ட் பேர்சிவல் என்பவரின் கருத்துப்படி, டச்சு ஆட்சிக்கு எதிராக 1797 ஆம் ஆண்டு இடம்பெற்ற கிளர்ச்சியில், சிங்களவர்கள் இங்கு கோட்டையைக் கட்டினர்.

1வது கண்டிப் போரில் பிரித்தானியர் தோல்வியடைந்ததை அடுத்து, பிரித்தானிய சிப்பாய்கள் சிலரும் உள்ளூர் போர் வீரர்களும் கடுவலையில் வந்து தங்கியிருந்தனர்.

## கடுவலை மாநகர சபை
கடுவலை மாநகர சபையில் உள்ள பிரதேசங்கள்:
* கடுவலை
* பத்தரமுல்லை
* கொஸ்வத்தை
* பெலாவத்தை
* மாலபே

## மேற்கோள்கள்
* Kaduwela Municipal Council
*Department of Census and Statistics -Sri Lanka

பகுப்பு:கொழும்பின் புறநகர்கள்
பகுப்பு:கொழும்பு மாவட்டத்தில் உள்ள ஊர்களும், நகரங்களும்
பலானை கண்ணகை அம்மன் கோவில்

**பலானை கண்ணகை அம்மன் கோவில்** யாழ்ப்பாணம், கோப்பாயில், பலானை என்னும் இடத்தில் அமைந்துள்ளது.

இக்கோயிலின் உள்வீதியில் காணப்படும் 25 அடி சுற்றளவுள்ள கூழாவடி மரம் மிகவும் சிறப்பு வாய்ந்ததாகக் கருதப்படுகிறது. முன்னர் இக்கூழா ம‌ர‌த்தின் கீழ் க‌ண்ண‌கி விக்கிர‌க‌ம் வைத்து பூசைக‌ள் ந‌ட‌ந்திருக்க‌லாம். இன்றும் கூழா ம‌ர‌த்த‌டியில் மூல‌ஸ்தான‌ பூசைக்கு முன்பு  சிறப்பு பூசைக‌ள் ந‌டைபெறுகின்ற‌ன‌.

இக்கோயிலில் பங்குனி மாத‌த் திங்க‌ட்கிழ‌மைக‌ளில் பொங்க‌ல் செய்து வ‌ழிபாடு ந‌டைபெறுகிறது. 1973 ஆம் ஆண்டு வ‌ரை இக்கோவிலில் கொடியேற்ற‌த்துடன் கூடிய‌ மகோற்ச‌வ‌ம் 25 நாட்க‌ள் வ‌ரை ந‌டைபெற்ற‌து. பின்ன‌ர் ஆல‌ய‌ குருக்க‌ளுக்கும் பொதும‌க்க‌ளுக்கும் இடையில் ஏற்ப‌ட்ட‌ க‌ருத்து வேறுபாடுக‌ளால் இவ்வால‌ய‌ம் 1974-1983 வ‌ரை மூட‌ப்ப‌ட்டிருந்த‌து. பின்பு நீதிம‌ன்ற‌த்தின் தீர்ப்பிற்க‌மைய‌ ஆல‌ய‌ம்
திற‌க்க‌ப்ப‌ட்டு, 1986 இல் குடமுழுக்கு ந‌டைபெற்ற‌து.

த‌ற்போது ஆடி மாத‌த்தில் 10 நாட்களுக்கு அல‌ங்கார‌ உற்ச‌வ‌ங்க‌ள் ம‌ட்டும் ந‌டைபெறுகின்ற‌ன‌.

## மேற்கோள்கள்

பகுப்பு:யாழ்ப்பாண மாவட்டத்தில் உள்ள கோயில்கள்
பகுப்பு:இலங்கையில் உள்ள அம்மன் கோயில்கள்
டெக்னோபார்க், திருவனந்தபுரம்

**டெக்னோபார்க்** என்னும் தொழில் நுட்பத் திடல், திருவனந்தபுரத்தில் உள்ளது. பரப்பளவின் அடிப்படையில், இந்தியாவின் பெரிய தொழில் நுட்பப் பூங்காவாக விளங்குகிறது. இங்கு ஐ.டி நிறுவனங்கள் உள்ளன. இது 1990-ஆம் ஆண்டு நிறுவப்பட்டது. நான்கு மில்லியன்/ நாற்பதாயிரம் சதுர அடி நிலப்பரப்பில் கட்டிடங்களைக் கொண்டுள்ளது. இங்கு 285 நிறுவனங்கள் உள்ளன. அவற்றில் நாற்பதாயிரம் பேர் பணிபுரிகின்றனர்.

## கட்டிடங்கள்

### வசதிகள்
விருந்தினர் அறை, கடைகள், வங்கிகள், ஏ.டி.எம் இயந்திரங்கள், உணவகங்கள், கருத்தரங்க அறைகள் உள்ளிட்டவையும் உள்ளன.

## பண்பாடு

உலகிலேயே பசுமையான வளாகத்தைக் கொண்ட தொழில் நுட்பத் திடல்களில் இதுவும் ஒன்று.

இந்திய நாட்டு நிறுவனங்கள் மட்டுமின்றி, அமெரிக்கா, ஐக்கிய இராச்சியம், ஜெர்மனி, ஜப்பான், ஜனடா, இத்தாலி உள்ளிட்ட நாடுகளைச் சேர்ந்த நிறுவனங்களும் இருக்கின்றன. இங்கு வெவ்வேறு கலாச்சாரத்தைக் கொண்ட ஊழியர்கள் பணிபுரிகின்றனர்.

### டெக்னோபார்க் கிளப்
இந்த திடலின் முதல் கட்டிடத்தில் உள்ள கிளப்பில் பல வசதிகள் உள்ளன. உடற்பயிற்சியகம், நீச்சல் குளம், விளையாட்டு அரங்கங்கள் ஆகியன உள்ளன. இவை தவிர, உணவகங்களும், பொழுதுபோக்கு அம்சங்கள் நிறைந்த கடைகளும் உள்ளன.

### டெக்னோபார்க் அட்வென்சர் கிளப்
இங்குள்ள டெக்னோபார்க் அட்வென்சர் கிளப்பில் ஊழியர்களுக்கான மனமகிழ் வசதிகள் உள்ளன. இந்த அமைப்பின் மூலம், ஊழியர்களும் அவர்தம் குடும்பத்தினரும் வெளியூர்களுக்கு சென்று வரலாம். அவர்கள் மலையேறவும், பிற ஊர்களில் தங்கியிருந்து ரசிக்கவும் ஏற்பாடுகள் செய்யப்படுகின்றன.

### டெக்-எ-பிரேக்
இங்கு டெக்-எ-பிரேக் என்னும் கலாச்சார நிகழ்ச்சி நடைபெறும். இது ஒரு வார காலத்திற்கு நடத்தப்படும். புகழ் பெற்ற கலைஞர்களின் இசை, நடன நிகழ்ச்சிகளும் உண்டு.

## முக்கியத்துவம்
இதனால் கேரள அரசுக்கு நிறைய வருமானம் கிடைக்கிறது. அதிக மக்களுக்கு வேலைவாய்ப்பை அளித்திருக்கிறது. இங்கு முப்பதாயிரத்திற்கும் அதிகமானோர் பணிபுரிகின்றனர். இதனால் திருவனந்தபுரத்தின் வளர்ச்சி மேலோங்கியிருக்கிறது. இங்குள்ள தொழிலாளர்களின் எண்ணிக்கையால், கடைகள், போக்குவரத்து வசதிகள், நிறுவனங்கள் உள்ளிட்டவை அதிக வருமானத்தைப் பெறுகின்றன.

இங்கிருந்து பெங்களூரு, சென்னை, ஐதராபாத் உள்ளிட்ட நகரங்களுக்கு செல்ல, திருவனந்தபுரம் விமான நிலையத்தை அணுகலாம்.

## மேலும் பார்க்க
*கொல்லம் டெக்னோபார்க்

## சான்றுகள்

## இணைப்புகள்
*டெக்னோபார்க் - இணையதளம்
*டெக்னோபார்க் பணியாளர் குழுமம் 

பகுப்பு:திருவனந்தபுரம் மாவட்டம்
பகுப்பு:கேரள அரசு
பகுப்பு:இந்தியத் தகவல் தொழில்நுட்ப நிறுவனங்கள்
இரவிபுரம் சட்டமன்றத் தொகுதி

இரவிபுரம் சட்டமன்றத் தொகுதி, கேரளத்தின் 140 சட்டமன்றத் தொகுதிகளில் ஒன்று. இது கொல்லம் மாவட்டத்தில் உள்ளது. கொல்லம் நகராட்சியின் 14,15 வார்டுகள், 20 முதல் 41 வரை உள்ளவார்டுகள், கொல்லம் வட்டத்தில் உள்ள மையநாடு ஊராட்சி ஆகியனவற்றை கொண்டது. 2011-ஆம் ஆண்டு முதல், இந்த தொகுதியின் சார்பாக, ஏ. ஏ. அசீஸ் சட்டமன்ற உறுப்பினராக உள்ளார். 

## சான்றுகள்

பகுப்பு:கேரள சட்டமன்றத் தொகுதிகள்
ஃபிரோஸ்பூர்

**பிரோஸ்பூர்** என்னும் நகரம் சத்லஜ் ஆற்றின்கரையில் அமைந்துள்ளது. இது இந்திய பஞ்சாபில் உள்ள பிரோஸ்பூர் மாவட்டத்தில் உள்ளது. இதை பிருஸ் ஷா துக்ளக் என்னும் இசுலாமிய அரசர் நிறுவினார்.

இங்கிருந்து அம்ரித்சர், லூதியானா, ஜலந்தர், தில்லி, சண்டிகர் உள்ளிட்ட நகரங்களுக்கு போக்குவரத்து வசதி உண்டு.
*அம்ரித்சர்  - 109&nbsp;கி.மீ
*லூதியானா  - 120&nbsp;கி.மீ
*ஜலந்தர் - 120&nbsp;கி.மீ
*பதிண்டா  - 85&nbsp;கி.மீ
*முக்த்சர் - 32&nbsp;கி.மீ
*சண்டிகர் - 220&nbsp;கி.மீ
*தில்லி     - 389&nbsp;கி.மீ

## தட்பவெப்ப நிலை

## மக்கள் தொகை
2011-ஆம் ஆண்டு மக்கள் தொகை கணக்கெடுப்பின்போது, 110,091 மக்கள் வசித்தனர். இவர்களில் 58,401 பேர் ஆண்கள், ஏனையோர் பெண்கள். இவர்களில் 79.75 சதவீதம் பேர் கல்வியறிவு பெற்றிருந்தனர்.

## சான்றுகள்

## இணைப்புகள்

பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும்
பத்தனாபுரம் சட்டமன்றத் தொகுதி

பத்தனாபுரம் சட்டமன்றத் தொகுதி, கேரளத்தின் 140 சட்டமன்றத் தொகுதிகளில் ஒன்று. இது கொல்லம் மாவட்டத்தில் உள்ளது. பத்தனாபுரம் வட்டத்தில் உள்ள பத்தனாபுரம், பட்டாழி, பட்டாழி வடக்கேக்கரை, பிறவந்தூர், தலவூர், விளக்குடி ஆகிய ஊராட்சிகளும், கொட்டாரக்கரை வட்டத்தில் உள்ள மேலிலை, வெட்டிக்கவலை ஆகிய ஊராட்சிகளையும் கொண்டது பத்தனாபுரம் தொகுதி.

## சான்றுகள்

பகுப்பு:கேரள சட்டமன்றத் தொகுதிகள்
விளக்குடி ஊராட்சி

விளக்குடி ஊராட்சி (விளைக்குடி), கேரளத்தின் கொல்லம் மாவட்டத்தில் பத்தனாபுரம் வட்டத்தில் உள்ளது. இது பத்தனாபுரம் மண்டலத்திற்கு உட்பட்டது.

## சுற்றியுள்ள இடங்கள்
சுற்றியுள்ள இடங்கள்: தலவூர், பிறவந்தூர், கரவாளூர், வெட்டிக்கவலை, மேலிலை ஆகிய ஊராட்சிகள், புனலூர் நகராட்சி

## வார்டுகள்
*குன்னிக்கோடு வடக்கு  	 
*குன்னிக்கோடு கவ. எல். பி. எஸ் 	 
*குளப்புறம் 	
*விளக்குடி	
*கார்யற அம்பலம் 
*கார்யற வடக்கு 	
*கார்யற 	
*பேப்பர் மில் 
*மஞ்ஞமண்கால 
*எலிக்கோடு	 
*மரங்காடு
*திருவழி 	
&இளன்பல் 	
*சீயோடு
*விளக்குடி தெற்கு
*தர்முபுரி 	 
*பஞ்சாயத்து ஆபீஸ் 	
*கிணற்றின்கரை 
*குன்னிக்கோடு தெற்கு
*குன்னிகோடு நகரம்

## விவரங்கள்

## சான்றுகள்
 
http://www.trend.kerala.gov.in 
*http://lsgkerala.in/vilakkudypanchayat 
*Census data 2001

பகுப்பு:கொல்லம் மாவட்டத்தில் உள்ள ஊர்களும் நகரங்களும்
பொதுநலவாய தலைமைச் செயலகம்

**பொதுநலவாய தலைமைச் செயலகம்** (*Commonwealth Secretariat*) பொதுநலவாய நாடுகளின் மைய நிறுவனமும் அரசுகளுக்கிடையேயான முகமையுமாகும். இது உறுப்பினர்களிடையே கூட்டுறவை  வளர்க்க வகை செய்கிறது; பொதுநலவாய அரசுத் தலைவர்கள் சந்திப்புக்கள் உட்பட சந்திப்புக்களை ஒருங்கிணைப்பது, பொதுநலவாய கொள்கைகளையும் முடிவுகளையும் நிறைவேற்றத் தேவையான உதவிகளை உறுப்பினர் நாடுகளுக்கு வழங்குவது போன்ற பணிகளை மேற்கொள்கிறது.

இச்செயலகத்திற்கு ஐக்கிய நாடுகள் பொதுச் சபையில் பார்வையாளர் தகுதி உண்டு. இது ஐக்கிய இராச்சியத்தின் இலண்டனில் மார்ல்பரோ மாளிகையில் அமைந்துள்ளது. முன்பு அரண்மனையாக இருந்த இதனைப் பொதுநலவாய நாடுகளின் தலைவர் ஐக்கிய இராச்சியத்தின் அரசி எலிசபெத் II இச்செயலகத்திற்காக வழங்கியுள்ளார்.

## மேற்சான்றுகள்

## வெளி இணைப்புகள்
* பொதுநலவாய தலைமைச் செயலக அலுவல்முறை வலைத்தளம்

பகுப்பு:பொதுநலவாயம்
சுவாமி கல்யாண் தேவ்

சுவாமி கல்யாண் தேவ்ஜி (1876 சூன் 21  - 2004 சூலை 14) பத்மஸ்ரீ மற்றும் பத்ம பூஷண் விருது பெற்றவர். இவர் மகாத்மா காந்தி, பண்டித நேரு, மதன்மோகன் மாளவியா போன்ற விடுதலைப்போராட்ட வீரர்களால் சந்திக்கப்பட்டிருந்த துறவி ஆவார். ஒரு நூற்றாண்டு காலம் தமது வாழ்க்கையை முழுவதும் சமுதாய சேவைக்கே அர்ப்பணித்தவர். இவர் விவேகானந்தரை நடந்தே சென்று தரிசித்தவர். தமது குரு பூர்ணானந்தாவால் சந்நியாசம் அளிக்கப்பட்டவர். அப்போதைய பிரதமர் வாஜ்பாயியால் இவரைப்பற்றிய புத்தகம் வெளியிடப்பட்டது.

மீரட் பல்கலைக்கழகத்தால் கௌரவ டாக்டர் பட்டம் அளிக்கப்பட்டவர்.
இவர் கிட்டத்தட்ட முன்னூறு சமுதாய நிறுவனங்களை உருவாக்கியவர். மேற்கு உத்திரப் பிரதேசம், ஹரியானா, பஞ்சாப், ராஜஸ்தான், டெல்லி மற்றும் பல வட மாநிலங்கள் இவரது சேவையால் பயன் பெற்றன.

## மேற்கோள்கள்

## வெளியிணைப்புகள்
சுவாமி கல்யாண் தேவ் ஆங்கில விக்கி

பகுப்பு:சமயத் துறவிகள்
பகுப்பு:1876 பிறப்புகள்
பகுப்பு:2004 இறப்புகள்
ஆலய பிரவேச சட்டம்

சென்னை மாகாண ஆலயப்பிரவேச சட்ட மசோதா 1939 ஜூலை11ல் நிறைவேற்றப்பட்டது. இது அனைத்து சமுதாயத்தினரும் ஆலயங்களில் சமுதாய வேறுபாடு இன்றி நுழைந்து வழிபட வழிவகை செய்தது.

## ஆலயப்பிரவேசம்
ஆலயப்பிரவேச சட்டம் இயற்றப்படுவதற்கும் முன்னரே, காந்தியவாதி ஏ.வைத்தியநாத ஐயர் தாழ்த்தப்பட்ட மக்களின் ஆலயப் பிரவேசத்திற்கு ஆதரவாக பிரசாரம் செய்தார். மதுரை மீனாட்சி அம்மன் கோயிலுக்குள் நுழைய விடாமல் தாழ்த்தப்பட்டிருந்த சமூகத்தினருடன் 1939 ஜுலை 08 ஆம் தேதி கோயிலுக்குள் நுழைந்து வழிபாடு செய்தார். இதன் காரணமாக சிலர் உருவாக்கிய பிரச்சனைகளையும் நீதிமன்ற வழக்குகளையும் இவர் எதிர்கொண்ட சமயம், அப்போதைய முதல்வர் இராஜாஜி ஆலய பிரவேச சட்டத்தை அவசர சட்டமாக கவர்னர் பிரகடனம் செய்ய வழிவகை செய்தார்.காந்தியடிகள் இவரைப் பாராட்டி 22-7-1939 அன்று அரிஜன் இதழில் எழுதினார்.

ஆலயப் பிரவேச சமயம் தியாகி தாயம்மாள் தம் வீட்டில் தாழ்த்தப்பட்டிருந்த மக்களைத் தங்க வைத்து, காலை உணவு வழங்கினார். அதன் காரணமாக அவரது உறவினர்களால் ஒதுக்கி வைக்கப்பட்டார்.

இந்த ஆலயப்பிரவேச நிகழ்வையடுத்தே உடனடியாக 1939 ஜூலை11ல் சென்னை மாகாண ஆலயப்பிரவேச சட்ட மசோதா நிறைவேற்றப்பட்டது.

## 75ஆம் ஆண்டு வரலாற்று விழா
கோயில் வழிபாடு நுழைவின் 75ஆம் ஆண்டு வரலாற்று விழா ஜூலை 08, 2014 அன்று மதுரை மீனாட்சி அம்மன் கோயிலில் நடைபெற்றது.

## மேற்கோள்கள்

பகுப்பு:சட்டம்
தமிழ்நாட்டில் இராணுவ கிராமங்கள்

ஒரு வட்டாரத்தில் குறிப்பிடத்தக்க எண்ணிக்கையிலான மக்கள் இராணுவத்தில் பணியாற்றினால், அந்த கிராமங்களை **இராணுவக் கிராமங்கள்** என்று அழைப்பர். தமிழ்நாடு மாநிலத்தில் மதுரையின் சுற்றுவட்டார மாவட்டங்களில் சாத்தங்குடி பெரியபூலாம்பட்டி, சின்னகட்டளை, பாப்புநாயக்கன்பட்டி, சங்கரலிங்காபுரம் கிராமத்தில் அதிக இராணுவ வீரர்கள் உள்ளனர்.

## வரலாறு
இந்திய தேசிய இராணுவத்திற்காக சுபாசு சந்திர போசு ஆட்களை, திரட்டிக் கொண்டிருந்த நிலையில், முத்துராமலிங்கத் தேவரின் அழைப்பை ஏற்று, 1939ம் ஆண்டு செப்டம்பர் 6-ம் நாள் மதுரை வந்தார். மதுரை வெளி வீதிகளில் மிகப்பெரிய ஊர்வலமும் தமுக்கம் மைதானத்தில் பொதுக்கூட்டமும் நடந்தது. இந்நிலையில் தேவர், மதுரை மாவட்டத்தின் ஒரு சில கிராமங்களை சுட்டிக்காட்டி, அவற்றிலிருந்து வீட்டிற்கொருவர் இராணுவத்திற்கு அனுப்பப்படல்வேண்டும் என்று கூறினார். இவ்வழக்கு இன்றும் மதுரை சுற்றுவட்டார கிராமங்களில் உள்ளது. மேலும், 2011ஆம் ஆண்டு வெளிவந்த குள்ளநரி கூட்டம் எனும் திரைப்படத்தில், இராணுவ கிராமம் பற்றி குறிப்பிடப்பட்டிருக்கும்.

## மதுரை மாவட்டம்
* No 1 சாத்தங்குடியில் அதிக ராணுவ வீரர்கள் உள்ளன (திருமங்கலம்)தாலுகவில் அதிக கேசு உள்ள ஊரும் சாத்தாங்குடி யே முதலிடம்
* No2 தொட்டியப்பட்டி உள்ளன (திருமங்கலம்)
*

### விருதுநகர் மாவட்டம்
* பெருமாள் தேவன் பட்டி (திருவில்லிப்புத்தூர்)

### திண்டுக்கல் மாவட்டம்
* மேலகோவில்பட்டி (வத்தலக்குண்டு)

## தேனி மாவட்டம்
* தர்மாபுரி

## இவற்றையும் பார்க்க
* இந்திய தேசிய இராணுவம்

## மேற்கோள்கள்

## வெளி இணைப்புகள்
* http://timesofindia.indiatimes.com/india/Every-house-in-this-village-boasts-of-an-armyman/articleshow/5129511.cms

பகுப்பு:இந்திய தேசிய ராணுவம்
கும்பகோணம் சந்திரப்பிரப பகவான் ஜினாலயம்

**சந்திரப்பிரப பகவான் ஜினாலயம்** என்பது தஞ்சாவூர் மாவட்டம் கும்பகோணத்தில் உள்ள சமணர் கோயிலாகும். சோழ நாட்டில் கரந்தட்டாங்குடி, மன்னார்குடி, தீபங்குடி ஆகிய இடங்களில் சமணர் கோயில்கள் உள்ளன. இங்கு சுவேதாம்பரர் சமணக்கோயில் என்ற மற்றொரு சமணக்கோயிலும் உள்ளது.

## கோயில் அமைப்பு
கருவறை, முகமண்டபம், மகாமண்டபம் ஆகிய அங்கங்களை இக்கோயில் கொண்டுள்ளது. கோபுரம் மொட்டை கோபுரமாகவே உள்ளது. கருவறை வாயிலின் இருபுறமும் சாசன தேவர்கள் காவலில் உள்ளனர். முகமண்டபத்தின் வெளிப்புறத்தில்  வாயிற்காவலர்களின் சுதைச் சிற்பங்கள் இடம்பெற்றுள்ளன. பிரகாரத்தில் மகாசாஸ்தாவின் தனிச்சன்னதி உள்ளது.

## மூலவர்
கோயிலின் மூலவராக சந்திரப்பிரபர் உள்ளார். அவர் சமண சமயத்தின் எட்டாம் தீர்த்தங்கரர் ஆவார். சந்திரப்பிரப பகவான் வழிபாடு தமிழகத்தில் பல இடங்களில் காணப்படுகிறது. திருநறுங்குன்றத்தில் உள்ள சந்திரப்பிரபர் கோயில் மிகவும் புகழ்பெற்றதாகும்.

## வழிபாடு
இக்கோயிலின் கட்டிடப்பணிகள் 1903ஆம் ஆண்டு தொடங்கப்பட்டன. பஞ்சகல்யாணப்பெருவிழா 1905ஆம் ஆண்டு நடைபெற்றது. மூலவருக்கு தினமும் காலை மாலை வேளைகளில் பூசை நடைபெறுகிறது. சாசன யட்சன் பிரம்ம தேவர் வழிபாடும், சாசன தேவதை ஜுவாலாமாலினி அம்மன் வழிபாடும் இங்கு சிறப்பாக நடைபெறுகின்றன.

## விழா
மார்கழி மாதத்தில் நாள்தோறும் விளக்கு ஏற்றப்படுகிறது. அவ்விளக்கு முக்குடை பரிமாணத்தில் மரச்சட்டத்தில் வைக்கப்பெறும். முக்குடை என்பது தேர்முகப்பு போன்று உள்ளது. அதில் 366 விளக்குகள் உள்ளன. மார்கழியில் விளக்கேற்றினால் ஆண்டு முழுவதும் ஏற்றிய பலன் கிட்டும் என்று நம்பப்படுகிறது. வருடந்தோறும் மூலவருக்கு மோட்ச கல்யாணம் நடத்தப்பட்டு வருகிறது.  

## இதனையும் காண்க
* தமிழ்நாட்டில் சமணம்
* தமிழ்நாட்டில் சமணர் கோயில்கள்

## மேற்கோள்கள்

பகுப்பு:கும்பகோணத்திலுள்ள கோயில்கள்
பகுப்பு:தமிழ்நாட்டு சமணக் கோயில்கள்
பகுப்பு:சமணக் கோயில்கள்
தைனிக் ஜாக்ரண்

***தைனிக் ஜாக்ரண்*** என்பது இந்தி மொழியில் அச்சாகும் நாளேடு. இது இந்தியாவிலேயே அதிக வாசிப்பாளர்களைக் கொண்டுள்ளது. இது 2013-ஆம் ஆண்டில் கணக்கிடப்பட்ட ஆய்வின் மூலம் தெரிய வந்தது. மொத்தமாக 155.26 லட்சம் பேர் படிக்கின்றனர்.  தொடர்ந்து இருபத்து ஆறு முறைகளாக முன்னிலை பெறுகிறது.  உலகளவிலும் அதிக மக்கள் படிக்கும் நாளேடுகளில் ஒன்றாக உலக நாளேடுகளின் கூட்டமைப்பு அறிவித்துள்ளது. 

இது உத்தரகண்டு, அரியானா, பீகார், ஜார்க்கண்டு, பஞ்சாப், ஜம்மு, இமாச்சலப் பிரதேசம், மேற்கு வங்காளம் ஆகிய மாநிலங்களில் வெளியாகிறது.

## பதிப்புகள்
இது 31 பதிப்புகளைக் கொண்டுள்ளது. ஒவ்வொரு பதிப்பும் கீழ்க்காணும் நகரங்களை சுற்றிய செய்திகளை தாங்கி வருகின்றன.

* ஆக்ரா
* அலகாபாத்
* அலிகார்
* அம்ரித்சர்
* பரேலி
* பாகல்பூர்
* போபால்
* தில்லி
* தேராதூன்
* தன்பாத்
* தர்மசாலா
* கோரக்பூர்
* ஜம்சேத்பூர்
* ஜலந்தர்
* ஹல்த்வானி
* ஹிசார்

* இந்தோர்
* ஜம்மு
* ஜான்சி
* கான்பூர்
* இலக்னோ
* லூதியானா
* மீரட்
* மொரதாபாத்
* முசாப்பர்பூர்
* பானிப்பட்
* பட்னா
* ராஞ்சி
* ரீவா
* சிலிகுரி
* வாரணாசி

## சான்றுகள்

## இணைப்புகள்
*
ஹாஜிப்பூர்

**ஹாஜீப்பூர்** என்னும் நகரம், இந்திய மாநிலமாகிய பீகாரில் உள்ளது. இது வைசாலி மாவட்டத்தின் தலைமையகமாகச் செயல்படுகின்றது. இங்கிருந்து 10 கி.மீ. தொலைவில் பட்னா உள்ளது. பட்னாவினையும் ஹாஜீப்பூரையும் இணைத்து கிரேட்டர் பட்னா அமைக்கும் திட்டமும் உள்ளது. உலகின் நீளமான பாலங்களில் ஒன்றான மகாத்மா காந்தி பாலம் இங்குள்ளது, இது பட்னாவினையும் ஹாஜிப்பூரையும் இணைக்கிறது. இந்த நகரம் வாழைப்பழ உற்பத்திக்கு புகழ்பெற்றது. மத்திய கிழக்கு இரயில்வே தலைமை அலுவலகம் இங்குள்ளது.

## மக்கள் தொகை
2011-ஆம் ஆண்டு மக்கள் தொகைக் கணக்கெடுப்பின்படி, 147,126 மக்கள் வாழ்கின்றனர். இவர்களில் 79.26 சதவீதம் பேர் கல்வியறிவு பெற்றுள்ளனர்.

## ஊடகம்
இந்தி, ஆங்கில நாளேடுகள் கிடைக்கின்றன. அவற்றுள்ள் தைனிக் ஜாக்ரண், ஹிந்துஸ்தான் தைனிக், *[[தி டெலிகிராஃப்]]*, *[[தி டைம்ஸ் ஆஃப் இந்தியா]]* ஆகியன குறிப்பிடத்தக்கன.
உள்ளூர் தொலைக்காட்சிகளும் உள்ளன.
*ரேடியோ மிர்ச்சி, பாட்னா பிரிவு (98.3)
*அனைத்திந்திய வானொலி (100.8)

## காட்சியகம் (ஹாஜிப்பூர் - வைசாலி சுற்றுலா)



Image:Budha_Stupa_Vaishali.jpg| *[[வைசாலி மாவட்டம்|வைசாலியிலுள்ள]]* புத்தா ஸ்தூபா.
Image:Budha_Stupa_Vaishali_2.jpg|*[[வைசாலி மாவட்டம்|வைசாலியிலுள்ள]]* புத்தா ஸ்தூபா(Close Snap)
Image:Ashokan_Pillar_in_Vaishali.jpg|*[[வைசாலி மாவட்டம்|வைசாலியிலுள்ள]]* அசோகர் ஸ்தூபி.



## தட்பவெப்ப நிலை

## முக்கியமானவர்கள்
* மகாவீரர்
* இராம் விலாசு பாசுவான் (அரசியல்வாதி)
* கவிதா ராய் (கிரிக்கெட் வீரர்)

## சான்றுகள்

பகுப்பு:வைசாலி மாவட்டம்
வெஸ்ட்மின்ஸ்டர் சட்டம் 1931

**வெஸ்ட்மின்ஸ்டர் சட்டம் 1931** (*Statute of Westminster 1931*) ஐக்கிய இராச்சியத்தின் நாடாளுமன்றத்தால் இயற்றப்பட்டச் சட்டமாகும்.
இது திசம்பர் 11, 1931 அன்று நிறைவேற்றப்பட்டது. இந்தச் சட்டம் தன்னாட்சி உடைய பிரித்தானியப் பேரரசின் மேலாட்சி நாடுகளுக்கு ஐக்கிய இராச்சியத்துடனும் மற்ற மேலாட்சிகளுடனும் சமநிலையை அளித்தது. இந்தச் சட்டத்தை ஒத்த ஆனால் தனியான சட்டங்களை  ஒவ்வொரு பொதுநலவாய இராச்சியமும் தங்கள் நாடாளுமன்றங்களில் உடனடியாகவோ அல்லது ஏற்பு வழங்கியபோதோ நிறைவேற்றின. இச்சட்டத்தினை விலக்கும் மாற்றுச் சட்டம் நிறைவேற்றப்படும்வரை இந்த பொதுநலவாய இராச்சியங்களில் இச்சட்டம் செயற்பாட்டில் உள்ளது. இந்த நாடுகளின் சட்டவாக்க அவைகளுக்கு முழுமையான விடுதலை கொடுப்பதுடன் பொதுநல இராச்சியங்களுக்கும் பிரித்தானிய அரசிக்கும் (அரசர்) இச்சட்டம் பிணைப்பை உருவாக்குகிறது.
## நினைவு விழா
தங்கள் அரசியலமைப்புச் சட்டத்தில் வெஸ்ட்மின்ஸ்டர் சட்டம் ஓர் பாகமாக இருக்கும் சில நாடுகள், இந்தச் சட்டம் நிறைவேற்றப்பட்ட ஆண்டு நிறைவை நினைவுறும் வண்ணம் கொண்டாடுகிறார்கள். கனடாவில் திசம்பர் 11 அன்று  அரசக் கட்டிடங்களில் ஐக்கிய இராச்சியக் கொடி (கனடாவில் இது ரோயல் யூனியன் கொடி என்றழைக்கப்படுகிறது) பறக்கவிடப்படுவது கட்டாயமாகும். இதற்கான கொடிமரங்கள் இந்தக் கட்டிடங்களில் உள்ளன. 
## மேலும் காண்க
* வெஸ்ட்மின்ஸ்டர் மக்களாட்சி முறைமை
* இலண்டன் சாற்றுரை
## மேற்சான்றுகள்

## வெளி இணைப்புகள்

*1 – Canada and the Statute of Westminster 
*2 – Canada and the Statute of Westminster
*Statute of Westminster, 1931 (text)
*Australia and the Statute of Westminster 

பகுப்பு:1931
பகுப்பு:ஐக்கிய இராச்சியத்தில் சட்டம்
வடகிழக்கு தில்லி மாவட்டம்

**வடகிழக்குத் தில்லி மாவட்டம்**, இந்தியாவின் தலைநகரான தில்லியில் உள்ளது. இது மேற்கில் யமுனை ஆற்றையும், வடக்கிலும், கிழக்கிலும் காசியாபாத் மாவட்டத்தையும், தெற்கில் கிழக்கு தில்லி மாவட்டத்தையும் கொண்டுள்ளது. இம்மாவட்டத்தின் நிர்வாகத் தலைமையிடம் நந்து நகரி ஆகும். 

## மக்கள் தொகை
2011-ஆம் ஆண்டு மக்கள் தொகை கணக்கெடுப்பின்போது,  2,241,62  மக்கள் வசித்தனர். ஒரு சதுர கிலோமீட்டருக்குள் 36,155 பேர் என்ற அளவில், இந்தியாவில் அதிக மக்கள்தொகை அடர்த்தி உள்ள மாவட்டமாக உள்ளது.

## மேற்கோள்கள்
 

## வெளி இணைப்புகள்
*மாவட்ட ஆட்சி மையத்தின் இணையதளம்

பகுப்பு:தில்லி மாவட்டங்கள்
பகுப்பு:வடகிழக்கு தில்லி மாவட்டம்
சதீஷ் சிவலிங்கம்

**சதீஷ் சிவலிங்கம்** (*Sathish Sivalingam*, பிறப்பு: சூன் 23, 1992)  2014 பொதுநலவாய விளையாட்டுக்கள், 2018 பொதுநலவாய விளையாட்டுக்கள் ஆகியவற்றில் பாரம் தூக்குதல் – ஆடவர் 77 கிலோ போட்டிகளில் தங்கப் பதக்கம் வென்ற இந்திய பளுதூக்குனர் ஆவார்.

## இயற்வாழ்க்கை
வேலூர் மாவட்டத்திலுள்ள சத்துவாச்சாரியில் உள்ள அட்லஸ் உடற்பயிற்சி மையத்தில் பயிற்சி பெற்ற சதீஷ் சிவலிங்கம், 2007ல் தமிழ்நாடு விளையாட்டு மேம்பாட்டு ஆணையத்தில் சேர்ந்து நாகராஜ் என்பவரிடம் பயிற்சி பெற்றார்.

## விளையாட்டு வாழ்வு
* பள்ளி, மாவட்ட, மாநில, தேசிய அளவில் சப்-ஜூனியர், ஜூனியர் என பல தங்க பதக்கங்களைக் குவித்த இவர், சீனியர் பிரிவுக்கு முன்னேறினார்.
* 2011இல் பெங்களூருவில் நடைபெற்ற தேசிய சீனியர் பளுதூக்கும் போட்டியில் வெள்ளிப்பதக்கம் வென்றார்.
* 2011இல் தென்னக ரயில்வேயின் எழுத்தர் பணியில் சேர்ந்த இவர், 2011, 2012, 2013 ஆகிய மூன்று ஆண்டுகள் தங்கப் பதக்கம் வென்றார்.
* இசுக்கொட்லாந்தில் கிளாஸ்கோ நகரில் நடைபெற்ற 2014 பொதுநலவாய விளையாட்டுக்களில், சிவலிங்கம் 77 கிலோ வகைப்பாட்டில் தங்கப்பதக்கம் வென்றார்; இசுநாட்சில்  149 கிலோவும் கிளீன் & ஜெர்க்கில் 179 கிலோவுமாக மொத்தம் 328 கிலோ எடையைத் தூக்கி உள்ளார். இசுநாட்சில் 149 கிலோ தூக்கியது புதிய போட்டிச் சாதனையாகும்.
* ஆஸ்திரேலியாவின் கோல்ட்கோஸ்டு நகரில் நடந்த 21வது பொதுநலவாய விளையாட்டுக்களில், சிவலிங்கம் 77 கிலோ வகைப்பாட்டில் மீண்டும் தங்கப்பதக்கம் வென்றார்; இசுநாட்சில் 144 கிலோவும் கிளீன் & ஜெர்க்கில் 173 கிலோவுமாக மொத்தம் 317 கிலோ எடையைத் தூக்கினார்.

## பெற்ற விருதுகள்
* அருச்சுனா விருது, 2015

## மேற் சான்றுகள்

## வெளியிணைப்புகள்
* "ஒலிம்பிக்கில் தங்கம் வெல்வதே லட்சியம்'
* "வாழ்வில் திருப்புமுனையை ஏற்படுத்திய பதக்கம்'
* Debutant weightlifter Sivalingam strikes gold

பகுப்பு:தமிழக விளையாட்டு வீரர்கள்
பகுப்பு:1992 பிறப்புகள்
பகுப்பு:இந்தியப் பாரம் தூக்குதல் விளையாட்டு வீரர்கள்
பகுப்பு:அருச்சுனா விருது பெற்ற தமிழர்கள்
பகுப்பு:வாழும் மக்கள்
பகுப்பு:Rio Olympic Editathon 2016
கிரிஷ் கொலம்பஸ்

**கிரிஸ் ஜோசப் கொலம்பஸ்** () (பிறப்பு: செப்டம்பர் 10, 1958) ஒரு அமெரிக்க நாட்டு திரைப்பட இயக்குநர், தயாரிப்பாளர் மற்றும் திரைக்கதையாசிரியர். இவர் ஆரி பாட்டர் அண்டு த பிலாசபர்ஸ் ஸ்டோன் போன்ற பல திரைப்படங்களை இயக்கியுள்ளார்.

## குறிப்புகள்

## வெளி இணைப்புகள்
*
*BBC Movies article about Chris Columbus
*Chris Columbus biography from *[[த நியூயார்க் டைம்ஸ்]]*
*Elementary, My Dear Potter – Young Sherlock Holmes / Harry Potter article

பகுப்பு:1958 பிறப்புகள்
பகுப்பு:வாழும் மக்கள்
பகுப்பு:ஆரி பாட்டர் நபர்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:அமெரிக்கத் திரைப்பட இயக்குநர்கள்
ஆரி பாட்டர் அண்டு த பிலோசபர்சு இசுடோன் (திரைப்படம்)

**ஆரி பாட்டர் அண்டு த பிலாசபர்ஸ் ஸ்டோன்** (Harry Potter and the Philosopher's Stone posters) என்பது 2001 ஆம் ஆண்டு வெளியான ஐக்கிய இராச்சிய- அமெரிக்க நாட்டு கனவுருப்புனைவுத் திரைப்படம் ஆகும். இது புதின எழுத்தாளர் ஜே. கே. ரௌலிங் என்பவர் எழுத்தில் 1997 ஆம் ஆண்டு இதே பெயரில் வெளியான நாவலை மையமாக வைத்து  கிரிஷ் கொலம்பஸ்  என்பர் இயக்க, வார்னர் புரோஸ். பிக்சர்ஸ் என்ற நிறுவனம் தயாரித்து மற்றும் விநியோகம் செய்தது. இந்த திரைப்படத்தில் டேனியல் ராட்க்ளிஃப், ரூபர்ட் கிரின்ட் மற்றும் எம்மா வாட்சன் ஆகியோர் முதன்மை கதாபத்திரத்தில் நடித்துள்ளனர்.

ஹாக்வார்ட்ஸ் பள்ளியில் முதலாம் ஆண்டில் படிக்க வரும் ஹாரி, தான் மந்திரவாதிகள் மத்தியில் ஒரு சிறப்பு மிக்கவன் என்பதை அறிந்ததும் எதிரிகள் மத்தியில் நல்ல நண்பர்களை உருவாக்கி தனது மாத்திர கல்வியில் எப்படி தேர்ச்சி பெற்றான் என்பது தான் கதை.

இது ஆரி பாட்டர் திரைப்படத் தொடரின் முதலாவது படமாக 16 நவம்பர் 2001 அன்று ஐக்கிய இராச்சியம் மற்றும் அமெரிக்காவில் வெளியானது. அதே நாள் இலங்கை, இந்தியா மற்றும் பாகிஸ்தான் போன்ற பல பிற நாடுகளிலும் வெளியாகி வணிகரீதியாக மிகப்பெரிய வெற்றிப்படமாக உருவானது. இது 2001 ஆம் ஆண்டில் அதிக வசூல் செய்த படமாகவும், அந்த நேரத்தில் அதிக வசூல் செய்த இரண்டாவது படமாகவும் ஆனது. சிறந்த அசல் இசையிற்கான அகாதமி விருது, சிறந்த தயாரிப்பிற்கான அகாதமி விருது மற்றும் சிறந்த உடை அமைப்பிற்கான அகாதமி விருது உள்ளிட்ட பல விருதுகளுக்கு இந்த படம் பரிந்துரைக்கப்பட்டது.

இந்தத் திரைப்படத்தை தொடர்ந்து  த சேம்பர் ஆப் சீக்கிரட்சு த பிரிசினர் ஆப் ஆசுகபான், த கோப்லட்டு ஆப் பயர்,  த ஆர்டர் ஆப் த பீனிக்சு, த காப் பிளட்டு பிரின்சு, த டெத்லி அலோவ்சு - பாகம் 1 மற்றும் த டெத்லி அலோவ்சு - பாகம் 2 போன்ற ஏழு படங்கள் தொடர்ச்சியாக வெளியானது.

## மேற்கோள்கள்

## வெளி இணைப்புகள்

* 
* 
* 

பகுப்பு:2001 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:பிரித்தானிய திரைப்படங்கள்
பகுப்பு:அமெரிக்க சாகச திரைப்படங்கள்
பகுப்பு:அமெரிக்க கற்பனை திரைப்படங்கள்
பகுப்பு:ஐமேக்ஸ் திரைப்படங்கள்
பகுப்பு:வார்னர் புரோஸ். திரைப்படங்கள்
1
ச. வே. சுப்பிரமணியன்

**ச. வே. சுப்பிரமணியன்** (*S. V. Subramanian*, திசம்பர் 31, 1929 - சனவரி 12, 2017), தமிழக எழுத்தாளரும் தமிழறிஞரும் ஆவார். திருவனந்தபுரம் பல்கலைக்கழகக் கல்லூரியில் விரிவுரையாளராகவும், துறைத்தலைவராகவும் பணியாற்றியுள்ளார். சென்னை, உலகத் தமிழாராய்ச்சி நிறுவனத்தில் இயக்குநராகவும் பணியாற்றியுள்ளார். இவர் எழுதிய தமிழ் நிகண்டுகள் எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் அகராதி, கலைக்களஞ்சியம், கலைச் சொல்லாக்கம், ஆட்சித் தமிழ் வகைப்பாட்டில் பரிசு பெற்றிருக்கிறது.

## இளமைப் பருவம்
இவர் திருநெல்வேலி மாவட்டம் வீரகேரளம்புதூரில்  இராமலக்குமி  - சு. சண்முகவேலாயுதம் ஆகியோருக்குப் பிறந்தவர். விக்கிரமசிங்கபுரத்தில் உள்ள புனித இருதய மேல்நிலைத் தொடக்கப் பள்ளியிலும், அம்பாசமுத்திரம் தீர்த்தபதி உயர்நிலைப் பள்ளியிலும் கல்வி பயின்றார். இடைநிலைக் கல்வியை ம.தி.தா. இந்துக் கல்லூரியில் பயின்று, 1950-53 இல் அண்ணாமலைப் பல்கலைக்கழகத்தில் பயின்று இளங்கலை (சிறப்பு) பட்டம் பெற்றார். முனைவர் பட்டத்தைக் கேரளப் பல்கலைக்கழகத்தில் ஆய்வு செய்து பெற்றார்.

## பணி
1953-56 காலப்பகுதியில் தூத்துக்குடி வ.உ.சி.கல்லூரியில் 1953-56 தமிழ் பயிற்றுநராகப் பணியைத் தொடங்கி, பின்னர் பாளையங்கோட்டை தூய சவேரியார் கல்லூரியிலும், திருவனந்தபுரம் பல்கலைக்கழகக் கல்லூரியிலும் விரிவுரையாளராகப் பணியாற்றினார். பின்னர் கேரளப் பல்கலைக்கழகத்தின் தமிழ்த் துறைத்தலைவராகப் பணியாற்றினார்.

சென்னை உலகத் தமிழாராய்ச்சி நிறுவனத்தில் இயக்குநராகப் பணிபுரிந்து அரிய ஆய்வு நூல்களை வெளியிட்டுள்ளார். இவர் இதுவரை தமிழில் 54, ஆங்கிலத்தில் 5, மலையாளத்தில் ஒன்று என 60 நூல்களை எழுதியுள்ளார். பல கருத்தரங்குகளிலும் உரையாற்றியுள்ளார். உலக நாடுகள் பலவற்றிற்கும் சென்று ஆய்வுகள் மேற்கொண்டார்.

நெல்லை மாவட்டம், பாபநாசத்தில் 1969 இல் திருவள்ளுவர் கல்லூரியை உருவாக்கினார்.

## நூல்கள்

## விருதுகள்
இராசா சர் முத்தையா செட்டியார் நினைவுப் பரிசில் உள்ளிட்ட பல பரிசில்களைப் பெற்றுள்ளார். தொல்காப்பியச் செம்மல், கம்பன் விருது, கி. ஆ. பெ. விசுவநாதம் விருது உள்ளிட்ட விருதுகளும் பெற்றுள்ளார். 

## மறைவு
4 சனவரி 2017 அன்று சாலையில் நடந்து சென்றபோது வண்டி மோதியதில் காயமடைந்த  சுப்பிரமணியன், திருநெல்வேலி மாநகரிலுள்ள ஒரு தனியார் மருத்துவமனையில் சேர்க்கப்பட்டார். எனினும் மருத்துவம் பலனின்றி 12 சனவரி அன்று காலை இசீநே  6:00 மணியளவில் காலமானார்.  அவர் உடல், தமிழூரில் பொதுமக்கள் வணக்கத்துக்காக வைக்கப்பட்டது. தமிழறிஞர்கள், ஆய்வு மாணவர்கள், தமிழ்ச் சங்கத்தினர் உள்ளிட்டோரும் மரியாதை செலுத்தினர். மறுநாள் இறுதிச் சடங்குகளுக்குப்பின் அவருக்குச் சொந்தமான தோட்டத்திலேயே அவர் உடல் அடக்கம் செய்யப்பட்டது.

## வாழ்க்கை வரலாறுகள்
இவரது வாழ்க்கை வரலாறு "தமிழ் ஞாயிறு" என்னும் பெயரிலும், "சாதனைச்செம்மல்.ச.வே.சு" என்னும் பெயரிலும் நூலாக வெளிவந்துள்ளது.

## சான்றுகள்

* இலக்கிய இணையம் - பேராசிரியர் மு. சாயபு மரைக்காயர் இஸ்லாமியத் தமிழ் இலக்கியக்கழகம் 2011

## வெளி இணைப்புகள்

* தமிழுக்காக உழைத்தவர்... தமிழுக்காகவே வாழ்ந்தவர்... தமிழ் அறிஞர் ச.வே.சு நினைவு பகிர்வு !

பகுப்பு:தமிழக எழுத்தாளர்கள்
பகுப்பு:1929 பிறப்புகள்
பகுப்பு:2017 இறப்புகள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:தமிழ்நாட்டுத் தமிழறிஞர்கள்
பகுப்பு:திருநெல்வேலி மாவட்ட எழுத்தாளர்கள்